armvectores/hy_wikipedia_2023 huggingface dataset:
Անդորրա լա Վելյա

Անդորրա լա Վելյա (կատ.՝ Andorra la Vella) կամ Անդորրա լա Վիեխա (իսպ.՝ Andorra la Vieja), Անդորրայի մայրաքաղաքը, 7 պարոկիաներից մեկը, որոնց վրա բաժանված է երկիրը։ Զբաղեցնում է 12 քառակուսի կիլոմետր տարածք։ 2014 թվականի տվյալներով բնակչության թվաքանակը եղել է  22 615։
Քաղաքը գտնվում է Պիրենեյան լեռներում 1000 մ բարձրության վրա, Վալիրա դը Օրդինո (կատ.՝ Valira d’Ordino) և Վալիրա դը Էնքամպ (կատ.՝ Valira d’Encamp) գետերի միախառնման տեղում, որոնք կազմում են Վալիրա գետը։


== Ծանոթագրություններ ==
25 Miles to Kissimmee

25 Miles to Kissimmee, գերմանական Fool's Garden փոփ-ռոք խմբի հինգերորդ ստուդիական ալբոմը։ Թողարկվել է 2003 թվականին Polydor Records լեյբլով։ Վերնագրային երգը մի աղջկա մասին է, որը փորձում է գայթակղել իր ամուսնացած ուղևորին։ Առանց պատճառի աղջիկը նրան տանում է քաղաքից քսանհինգ մղոն հեռու (40կմ)։
Քննադատները բացասական գնահատական են տալիս ալբոմին այն պատճառով, որ 25 Miles to Kissimmee-ի երաժշտությունները տխուր են։ Ինչպես նաև նշում են, որ ալբոմը չունի որևէ գաղափար։ Սակայն, գերմանական laut.de պորտալի կարծիքով, ալբոմում, այնուամենայնիվ, կան լավ երգեր։ «Glory» և «Reason» բալլադները բնութագրվում են որպես «գեղեցիկ», «զգայուն» և «անկեղծ»։ Սրանք լսողի համար բացահայտում են նոր մի աշխարհ։ «Closer» և «Silence» երգերը արտահայտում են բաժանումի դժվարությունը, սերը դեպի հարազատները։ Իսկ «I Won't Kill Myself» երգը կոչ է անում մարդկանց սիրել կյանքը, երբեք այն վտանգի տակ չդնել, ինքնասպանություն չգործել.
Առևտրային տեսակետից ալբոմը հաջողություններ չունեցավ, ինչը և հանդիսացավ խմբի ստեղծագործական ճգնաժամի պատճառ։ Արդյունքում խումբը լքում են Թոմաս Մանգոլդը, Ռոլանդ Ռյոլը և Ռալֆ Վոխելեն։ Բայց այդ նույն տարին խմբին միանում են Գաբրիել Հոլցը, Դիրկ Բլյումլեյնը և Կլաուս Մյուլերը։ 


== Երգերի ցանկ ==
«Closer» - 3։34
«Tears Run Dry» - 5։37
«Dreaming» (բնօրինակ տարբերակը) - 3։51
«Bighouse Pyromaniac» - 3։21
«Bighouse» (reprise) - 1։12
«Material World» - 4։37
«Reason» - 4։32
«Glory» - 4։41
«25 Miles to Kissimmee» - 3։35
«Silence» - 3։59
«I Won't Kill Myself» - 3։23
«Ismael» - 3։42
«Rolling Home» - 2։45
«Closer» (2001 թվականի տարբերակով) - 4։35


== Ձայնագրման մասնակիցները ==
Պյոտր Ֆրոնդենտալեր - վոկալ
Ֆոլկեր Խինկել - կիթառ, բեք-վոկալ
Ռալֆ Վոխելե - հարվածային
Ռոլանդ Ռյոլ - ստեղնաշարային
Թոմաս Մագոլդ - բաս-կիթառ
Գելմուտ Գատլեր - բաս-կիթառ «Tears Run Dry», «Material World» և «I Won't Kill Myself» երգերում
Յոհեն Շմեյլբախ - հարվածայիններ «Tears Run Dry», «Material World» և «25 Miles to Kissimmee» երգերում


== Ծանոթագրություններ ==
Luxor (համակարգչային խաղ)

Luxor, Puzzle շարքի խաղ։ Այն մշակվել և հրատարակվել է MumboJumbo-ի կողմից 2005 թվականին։ Luxor-ի՝ արդեն որոշ չափով կատարելագործված տեսակ է համարվում Luxor 2-ը։ Luxor 2-ին հաջորդում է Luxor 2 HD-n, որից հետո արդեն նոր փուլերով և ավելի լավ գրաֆիկայով հրատարակվում է Luxor 3-ը։


== Նկարագրությունը ==
Luxor-ը նման է այն խաղերին՝ ինչպիսիք են Zuma, Puzz Loop-ը և այլն։ Ինչպես այս խաղերում, այնպես էլ Luxor-ում խաղացողը պետք է կարողանա հավաքել նույն գույնի կամ ավելի գնդակեր և հրանոթով կարողանալ խփել այդ գնդակներին ու վերացնել դրանք։


== Խաղի շարքերը ==
Luxor
Luxor HD
Luxor 2
Luxor 2 HD
Luxor 3
Luxor Amun Rising
Luxor The wrath of set
Luxor։ Paraoh's Challenge
Luxor։ Quest for the Afterlife
Luxor 5th Passage
Luxor Mahjong
Luxor Adventures
Luxor Evolved


== Ծանոթագրություններ ==
Գոբրոնեթի

Գոբրոնեթի (վրաց.՝ გობრონეთი), գյուղ Վրաստանում։ Գտնվում է Աջարիայի Ինքնավար Հանրապետության Քեդայի շրջանում։


== Դիրք ==
Գտնվում է ծովի մակարդակից 800 մետր բարձրության վրա։ Շրջկենտրոն Քեդայից 13 կմ հեռավորության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 251 մարդ։


== Ծանոթագրություններ ==
Բրայան Մոլքո

Բրայան Մոլքոն (անգլ.՝ Brian Molko, դեկտեմբերի 10, 1972(1972-12-10), Բրյուսել, Բելգիա), շոտլանդա-ամերիկացի հայտնի կիթառահար, երգերի հեղինակ, վոկալիստ է և Placebo խմբի երաժիշտներից։ Նա հայտնի է իր քթային, բարձր վոկալի, անդրոգին տեսքի և յուրօրինակ, ձայնային, երիտասարդների կողմից տպավորված կիթառի ոճի համար։


== Վաղ տարիներ ==
Բրայանը ծնվել է ֆրանկոիտալական ծագում ունեցող ամերիկյան միջազգային բանկիր հոր and a Scottish Catholic mother. Molko has one older brother, 10 years his senior, named Stuart. և շոտլանդական ծագում ունեցող մոր ընտանիքում։ Նրանց ընտանիքը հաճախ էր տեղափոխվում տեղից տեղ նրա ամբողջ մանկության ընթացքում։ Նրանք մասնավորապես եղել են Շոտլանդիա-ում, Լյուքսեմբուրգ-ում Լիվան-ում և Լիբերիա-ում։ «Տեղը, որտեղ ես մեծացել եմ»,-Մոլքոն անվանում է մոր հարազատ քաղաքը Շոտլանդիայում՝ Դանդին։ Բրայանին դաստիարակել են խիստ կանոններով, նրա ծնողները չեն խրախուսել երաժիշտ դառնալու նրա մտադրությունը. Նրա հայրը ցանկանում էր, որ Բրայանը բանկիր դառնա։ Չնայած դրան նա ապստամբում է և ստեղծում իր համար անդրոգին կերպար, սկսում եղունգների լաք ու շրթներկ օգտագործել, ներկել աչքերը և փանկ երաժշտություն լսել։


== Կրթություն ==
Սկզբնական շրջանում Բրայանը ընդունվել է Լյուքսեմբուրգ-ի եվրոպական դպրոց, բայց շուտով թողել կրթությունն այնտեղ դասընկերների հետ ունեցած խնդիրների պատճառով։ Հետագայում նա ընդունվել է Լյուքսեմբուրգի ամերիկյան միջազգային դպրոց (AISL) և սկսել է դրամատուրգիա ուսումնասիրել Լոնդոնի Գոլդսմիթյան քոլեջում։


== Կարիերա ==
Բրայան Մոլքոն և Ստեֆան Օլսդալ-ը միասին են սովորել Լյուքսեմբուրգի ամերիկյան միջազգային դպրոցում, սակայն երբեք չեն եղել ընկերներ։ Երբ Բրայանը տեղափոխվել է Լոնդոն, նրանք նորից հանդիպել են մետրոյի South Kensington կայարանում և Մոլքոն հրավիրել է նրան իր ակումբային ելույթներից մեկին, որի ժամանակ նա նվագելու էր Սթիվ Հյուիթ-ի հետ։
Ստեֆանի և Սթիվի հետ աշխատելու հետ միաժամանակ նա խաղացել է «Մետքսե ոսկու հանք» ֆիլմում, որի համար արդեն նրանց խումբը՝ Placebo-ն գրեց երգ՝ «20th Century Boy»: Բրայանը ֆիլմում խաղում էր The Flaming Creatures գլեմ-ռոք խմբի մենակատար Մալքոլմ-ի դերը։ Պլացեբոյի կենդանի կատարումների ժամանակ Բրայանը նվագել է մի շարք երաժշտական գործիքներ՝ կիթառ, բաս-կիթառ, հարվածային գործիքներ, շրթհարմոն և սաքսոֆոն։


== Անձնական կյանք ==
2005 թ-ի հոկտեմբերին Բրայանը և նրա ընկերուհին՝ լուսանկարչուհի Հելենա Բերգ-ը ունեցել են որդի՝ Քոդի-ն։ 2009 թ-ի հունիսին Բրայանը իր հարցազրույցներից մեկի ժամանակ հայտարարել է, որ ինքը «միայնակ հայր» է։ Բրայան Մոլքոն բիսեքսուալ
է։
Երաժիշտը երբեք չի թաքցրել թմրանյութերի օգտագործման իր փորձը։ 1997 թ-ին New York Doll ամսագրին տված իր հարցազրույցներից մեկի ժամանակ նա հայտարարել է, որ երևի հերոին-ը միակ թմրամիջոցն է երկրագնդի վրա, որն ինքը չի փորձել, իսկ հետագայում խոստովանել է, որ փորձել է նույնիսկ դա։
2012 թ-ի դեկտեմբերին Մոլքոն ստացել է պատվավոր կրթաթոշակ Գոլդսմիթյան քոլեջից և Լոնդոնի համալսարանից, որի պարգևատրման արարողությանը ներկա են եղել նրա ծնողները։


== Ֆիլմագրություն ==
1998-Մետքսե ոսկու հանք/ Velvet Goldmine (Flaming Creatures խմբի Մալքոլմի դերում)
1999-Դաժան խաղեր/ Cruel Intentions (երգ՝ Every You Every Me)
2001-Սյուի վերջին ուղևորությունը/ Sue’s Last Ride (գործադիր պրոդյուսեր)
2005-Չամսկրաբեր / The Chumscrubber


== Տես նաև ==
Placebo


== Աղբյուրներ ==
(9215) Տաիյոնոտո

(9215) Տաիյոնոտո (անգլ.՝ Taiyonoto), աստերոիդ աստերոիդների հիմնական գոտում։ Հայտնաբերվել է 1995 թվականի հոկտեմբերի 28-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,22666 ա. մ., առավելագույնը մոտենում է 1,8904 ա. մ. հեռավորության վրա և հեռանում 2,5629 ա. մ.։ Արեգակի շուրջ մեկ ամբողջական պտույտ է կատարում 1213,61 երկրային օրվա ընթացքում, իր ուղեծրով շարժվելով միջինում 0,296636 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,9° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9215) Տաիյոնոտո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(6872) 1993 CN1

(6872) 1993 CN1, աստերոիդ աստերոիդների հիմնական գոտում։ Հայտնաբերվել է 1993 թվականի փետրվարի 15-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,179554 ա. մ., առավելագույնը մոտենում է 2,1413 ա. մ. հեռավորության վրա և հեռանում 2,2178 ա. մ.։ Արեգակի շուրջ մեկ ամբողջական պտույտ է կատարում 1175,3 երկրային օրվա ընթացքում, իր ուղեծրով շարժվելով միջինում 0,306304 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,36° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6872) 1993 CN1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Զվեզդա (հեռուստաալիք)

Անվան այլ կիրառումների համար տե՛ս՝ Զվեզդա (այլ կիրառումներ)Զվեզդա (ռուս.՝ Звезда), ռուսական հեռուստաալիք, հոլդինգին։ Հեռարձակվում է 2005 թվականի փետրվարի 20-ից։


== Արտաքին հղումներ ==
Պաշտոնական կայք (ռուս.)


== Ծանոթագրություններ ==
(6402) Հոլշտեյն

(6402) Հոլշտեյն (անգլ.՝ Holstein), աստերոիդ աստերոիդների հիմնական գոտում։ Հայտնաբերվել է 1991 թվականի ապրիլի 9-ին Ֆրեյմուտ Բորնգենի կողմից Տաուտենբուրգում։
Միջին հեռավորությունը Արեգակից կազմում է 2,743492 ա. մ., առավելագույնը մոտենում է 2,4099 ա. մ. հեռավորության վրա և հեռանում 3,0771 ա. մ.։ Արեգակի շուրջ մեկ ամբողջական պտույտ է կատարում 1659,79 երկրային օրվա ընթացքում, իր ուղեծրով շարժվելով միջինում 0,216895 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,54° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6402) Հոլշտեյն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Յանտալ

Անվան այլ կիրառումների համար տե՛ս՝ Յանտալ (այլ կիրառումներ)Յանտալ (ռուս.՝ Янтал), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Կարագայ գետի ձախ ափով՝ 4 կմ հեռավորության վրա։ Գետի երկարությունը 19 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Բիա գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի.

Ջրային օբյեկտի, պետական ջրային գրանցման կոդը - 13010100312115100005292
Հիդրոլոգիական ուսումնասիրությունների կոդը - 115100529
Ավազանի կոդը - 13.01.01.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ռամսարի ամրոց

Ռամսարի ամրոց՝ Իրանի պատմական շենքերից և թագավորական նստավայրերից։ Գտնվում է Կասպից ծովի ափին գտնվող Ռամսար քաղաքում։


== Պատմություն ==
Ռամսարի ամրոցը հիմնադրվել է 1937 թվականին 60000կմ² տարածքում։ Տարածքը պատմական ՌԱմսարի այգու տարածքն էր։ Պալատը օգտագործվել է որպես Ռեզա շահի, իսկ հետո նրա որդու ՝ Մոհամեդ Ռեզա Փեհլևիի ամառային նստավայր։ Մոհամադ Ռեզա Փեհլեվին և նրա երկրորդ կինը ՝ Սորայա Էսֆենդիարին, իրենց մեղրամիսն են անցկացրել ամրոցում։


== Կառուցվածքը ==

Ռամսարի ամրոցն ունի 600մ² տարածք։ Սա ուղղանկյան տեսքով շենք է, մեկ հարկով և զարդարված է պարսիկ հայտնի քանդակագործների և նկարիչների աշխատանքներով։  Ամրոցի սկզբի հատվածը բաղկացած է մարմարի վրա փորագրություններով, որոնք ստեղծվել են տեղի արվեստագետների կողմից։ Ներսը պատված է մարմարով ու հայելանիրով։  Այստեղ կա նաև ընդունելության սենյակ և կենտրոնական դահլիճ փայտե հատակով։


== Ընթացիկ օգտագործումը ==
Պալատը որպես թանգարան օգտագործվում է 2000 թվականից։ Այն կոչվում է Ռամսարի ամրոցի թանգարան կամ Կասպից թանգարան, իսկ տեղացիներին հայտնի է որպես «Թամաշաղ Խազար»։


== Ծանոթագրություններ ==
Ծաղկանց լեռնաշղթա

Ծաղկանց լեռներ Ալադաղ, Ծաղկաց լեռներ, Ծաղկի լեժներ, Ծաղկոտան լեռներ, Շառիան Ալադաղ, Շարիան Ալադաղ, լեռնազանգված Հայկական լեռնաշխարհում՝ Արածանիի վերին հոսանքի շրջանում, Վանա լճից հյուսիս-արևելք, Մանազկերտի և Աբաղայի դաշտերի միջև։
Աղեղնաձև են (ուռուցիկ մասը դեպի հյուսիս)։ Կազմված են կավճի, պալեոգենի և պլիոցենի ապարներից։ Հյուսիսային լանջերը մեղմ են, ալիքավոր, հարավայինը՝ խզումնային, աստիճանաձև։ Արևելքում բարձրանում են Թոնդրակ (3542 մ), արևմուտքում՝ Մուրատբաշի (Ծաղկո լեռ, 3519 մ), մերձգագաթնային սարավանդի վրա՝ Նպատ (2332 մ), Ալա-դաղ (3351 մ), Կալտիկ (3200 մ), Կերդահոլ (3255 մ) գագաթները՝ սառցադաշտային տրոգներով և կարերով։ Ծաղկանց լեռները մասնատված են Արածանի, Արճեշ և Բերկրի գետերի հովիտներով։ Կլիման ցամաքային է, կարճատև՝ զով ամառներով և երկարատև ցուրտ ձմեռներով, գագաթնային գոտում և մերձգագաթնային սարավանդում՝ նիվալլեռնատունդրային, հզոր ձնածածկույթով։ Տարեկան տեղումները լեռնալանջերին 400-800 մմ են, գագաթնային գոտում՝ մինչև 900 մմ։ Տիրապետում են լեռնատափաստանային և լեռնամարգագետնային լանդշաֆտները։


== Պատմական ակնարկ ==
Ծաղկանց լեռները եղել են հայ Արշակունիների ամառանոցը։ Իսկ Շահապիվանը հիշատակվում է «Բանակատեղ Հայոց թագավորաց»։ Փավստոս Բուզանդը վկայում է, որ հայ ժողովուրդն այնտեղ է խմբվել՝ նշելու համար Նավասարդի տոնը։


== Ծանոթագրություններ ==
Ռասյոլ

Ռասյոլ (ռուս.՝ Расъёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Սեբիս գետի ձախ ափին՝ 9 կմ հեռավորության վրա։ Գետի երկարությունը կազմում է 13 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300112103000077971
Կոդը ըստ հիդրոլոգիական հետազոտության (ՌԴ) — 103007797
Ավազանի կոդը — 03.05.03.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Բոլոր սրբերի եկեղեցի (Փեշավար)

Բոլոր սրբերի եկեղեցի, Պակիստանի եկեղեցու ծխական տաճար, որը գտնվում է Փեշավարի հին բերդաքաղաքի դարպասների ներսում։ Եկեղեցին եզակի է իսլամական սարացինյան մինարեթներով և գմբեթով մզկիթների հետ իր նմանությամբ։


== Պատմություն ==
Եկեղեցին բացվել է 1883 թվականի դեկտեմբերի 27-ին՝ Սուրբ Հովհաննեսի օրը։ Չնայած եկեղեցու բնօրինակ գրությունները ներկայացնում են վաղ եվրոպական բարերարներին և առաքելության աշխատակիցների անունները, սկզբում եկեղեցին ներկայացվել է որպես քրիստոնեական եկեղեցի, որը կառուցվել է Փեշավարի բնիկ ժողովուրդների համար։ Եկեղեցու առաջին հովիվը եղել է Իմամ շահը։ Եկեղեցու գլխավոր քարը դրվել է կապիտան Գրեյվսի կողմից։ Տեղացի ճարտարապետը, եկեղեցու միսիոներական ընկերության աշխատակիցների հսկողության ներքո, որոնց թվում էր գերապատվելի Թոմաս Հյուզը,  պատասխանատու է եղել շենքի նախագծման համար։ Շենքը խաչաձև է, իսկ խորանը գտնվում է արևմտյան կողմում։ Հուշատախտակի վրա գրված է. «Այս եկեղեցին կառուցվել է ի փառս Աստծո և նվիրված է բոլոր սրբերի հիշատակին Մեր Տեր Հիսուս Քրիստոսի 1883 տարում»։


== Ահաբեկիչների հարձակում 2013 թվականին ==
Եկեղեցին տխրահռչակ է դարձել 2013 թվականի սեպտեմբերի 22-ին տեղի ունեցած ահաբեկչական հարձակումից հետո։ Երկու կամիկաձե ահաբեկիչներ սպանել են շուրջ 90 և վիրավորել 120-150 մարդու՝ կազմակերպելով պայթյուն եկեղեցու շենքի առջև այն ժամանակ, երբ այնտեղ գտնվում էին շուրջ 550 ծխականներ, որոնք անվճար սնունդ էին ստանում։ Զոհերի թվում եղել է 37 երեխա։ Պայթյունի պատասխանատվությունն ստանձնել է Թալիբան կազմակերպությունը։


== Ծանոթագրություններ ==


== Գրականություն ==
Jan, A. 'Mosque-like', brief, cursory article, in the Footloose section, The News on Sunday, April 15, 2008.
Hughes, TP. All Saints' Memorial Church, n.p, 1855.


== Արտաքին հղումներ ==
All Saints' Church Peshawar by Thomas Patrick Hughes
Ալբերտ Բորզենկով

Ալբերտ Վալենտինովիչ Բորզենկով (ռուս.՝ 	Альберт Валентинович Борзенков, հունվարի 3, 1973(1973-01-03), Կուրսկ, ԽՍՀՄ), խորհրդային ռուս ֆուտբոլիստ (պաշտպան), մարզիչ։


== Կարիերա ==


=== Ակումբային ===
Ֆուտբոլով զբաղվել սկսել է Կուրսկում (մարզիչ՝ Սերգեյ Վիկտորովիչ Վյալիխ)։ Առավել հայտնի է Վոլգոգրադի «Ռոտորում» իր ելույթներով, որի կազմում անցկացրած յոթ տարվա ընթացքում (1996-2000, 2001-2002 թվականներ) երկու անգամ դարձել է Ռուսաստանի առաջնության մրցանակակիր, մասնակցել Ինտերտոտոյի գավաթի և ՈւԵՖԱ-ի գավաթի խաղարկություններին։ Հանդես է եկել նաև Կուրսկի «Ավանգարդ», Բուդյոննովսկի «Դրուժբա», Ստավրոպոլի «Դինամո», Սարատովի «Սոկոլ», «Տոմ», «Սիբիր» ակումբներում։
Ռուսաստանի առաջնության բարձրագույն լիգայում ընդհանուր առմամբ անցկացրել է 242 խաղ՝ խփելով 7 գոլ (մեկ հանդիպման արդյունքը, որին մասնակցել է Բորզենկովը, չեղյալ է հայտարարվել)։


=== Հավաքականում ===
Ռուսաստանի օլիմպիական հավաքականի կազմում 1994-1995 թվականներին մասնակցել է 6 խաղի։ Ռուսաստանի հավաքականի կազմում իր միակ հանդիպումն անցկացրել է 1998 թվականի մայիսի 30-ին՝ փոխարինման դուրս գալով Վրաստանի դեմ խաղում (1:1, 30 րոպե)։


== Ձեռքբերումներ ==
ԹիմայինՌուսաստանի առաջնության արծաթե մեդալակիր – 1997 («Ռոտոր»)
Ռուսաստանի առաջնության բրոնզե մեդալակիր – 1996  («Ռոտոր»)
Ռուսաստանի առաջին դիվիզիոնի առաջին տեղ – 2000 («Սոկոլ»)
Ռուսաստանի երկրորդ դիվիզիոնի կենտրոնական տարածաշրջանի հաղթող – 2009 (Կուրսկի «Ավանգարդ»)ԱնձնականԸնդգրկվել է Ռուսաստանի առաջնության 33 լավագույն ֆուտբոլիստների ցանկում (1) – № 3 (1996)
ՊՖԼ գավաթի խաղարկության լավագույն պաշտպան – 2009


== Ծանոթագրություններ ==
Շխնոց

Շխնոց (թուրքերեն՝ İbrahim Hakkı), գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Էրզրում քաղաքից 5 կմ հյուսիս, Արևմտյան Եփրատի ափից 3 կմ հեռու, սարավանդի վրա։


== Պատմություն ==
Գյուղն ավերվել, իսկ բնակչության մեծ մասը թուրքական յաթաղանի զոհ է դարձել 1915 թվականի Մեծ եղեռնի ժամանակ։


== Բնակչություն ==
1872-1873 թվականներին ուներ 30 տուն հայ, իսկ 1909 թվականին՝ 83 տուն, որից 60-ը՝ հայկական։


== Տնտեսություն ==
Բնակչության հիմնական զբաղմունքը արհեստներ, անասնապահությունն ու հողագործությունն էր։


== Պատմամշակութային կառույցներ ==
Շխնոցն ուներ Ս. Հովհաննես անունով եկեղեցի։ Եկեղեցին ուներ IX դարում գրված ավետարան։


== Կրթություն ==
Եկեղեցուն կից գործում էր հայկական վարժարան, որտեղ սովորում էին 30 տղա և 10 աղջիկ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Բուվայհիներ

Բուվայհիներ (պարսկերեն՝ آل بویه Āl-i Būya), իրանական (դեյլեմիտների) դինաստիա, կառավարել է Արևմտյան Իրանում և Իրաքում (935–1055)։ 
Հիմնադրել են Ահմեդ, Ալի և Հասան Բուվայհիներ եղբայրները, որոնք իրանական Զիյարիների դինաստիայի զորավարներն էին։ Բուվայհիները 935 թվականին նվաճել են Արևմտյան Իրանը, իսկ 945 թվականին գրավելով Բաղդադը, վերացրել Աբբասյանների խալիֆայությունը և ստեղծել ֆեոդալական պետություն՝ իրենց տոհմի անունով։ 
X դ․ 2-րդ կեսին Բուվայհիները ընդունել են շահնշահի տիտղոս։ Բուվայհիների պետությունը ուժեղացել է X դ․ 2-րդ կեսին, երբ երկիրը ժամանակավորապես միավորվել է։ Ընդլայնվել է ոռոգման ցանցը, մայրաքաղաք Շիրազում, Բաղդադում և այլ քաղաքներում կատարվել են շինարարական աշխատանքներ։ Ֆեոդալական մասնատվածության հետևանքով X դ․ վերջին և XI դ․ սկզբին Բուվայհիները թուլացել են։ 1029 թվականին պետության արևլելյան մասը ենթարկվել է․ Մահմուդ Ղազնևիին։ 1055 թվականին Բուվայհիների պետությունը կործանվել է սելջուկների կողմից։ 


== Ծանոթագրություններ ==
Վալ լյոբրեգա

Վալ լյոբրեգա (իսպ.՝ Vall-llobrega), մունիցիպալիտետ Իսպանիայում, մտնում է Ժիրոնա նահանգի մեջ և Կատալոնիա ինքնավար միության կազմի մեջ։ Մունիցիպալիտետը գտնվում է Բաշ Էմպորդա համայնքի կազմում։ Տարածքը զբաղեցնում է 5.36 կմ2։ Բնակչությունը 866 մարդ (ըստ 2008 թվականի մարդահամարի)։


== Բնակչություն ==


== Ծանոթագրություններ ==


== Արտաքին հղումներ ==
Página oficial del Ayuntamiento
Información de la Generalitat de Catalunya Archived 2007-09-29 at the Wayback Machine.
Información del Institut d'Estadística de Catalunya
Խուստուփ-Գիրաթաղի տեկտոնական բեկվածք

Խուստուփ-Գիրաթաղի տեկտոնական բեկվածք, երկրակեղևի խզումնային խախտում Հանքավան-Զանգեզուրի բեկվածքային գոտու հարավ-արևելքում։
Սկսվում է Արաքսի հովտից, ձգվում  (մոտ 80 կմ) Խուստուփ լեռնագագաթով, Վերին Գիրաթաղ գյուղի մոտով, հասնում Որոտանի հովիտ, ապա շարունակվում մինչև Սևանի հարավային ափերը։ Արևելյան թևով բարձրացած վերնետվածք է։ Երկայնքով տարածվող ապարները խիստ սեղմված ու շերտավորված են։ Տեղաշարժման լայնույթը մոտ 1 կմ է։ Բեկվածքին հարում են հանքային ջրերի ելքեր, երկրաշարժերի վերնակենտրոններ և սողանքային տեղամասեր։ 	Զանգեզուրի և Կապանի մայրցամաքային կեղևի բեկորները վրաշարժվում են Խուստուփ-Գիրաթաղի տեկտոնական բեկվածքի վրա։
Վլադիմիր Լեշոնոկ

Վլադիմիր Օլեգովիչ Լեշոնոկ (ռուս.՝ Владимир Олегович Лешонок, օգոստոսի 14, 1984(1984-08-14), Օմսկ, ՌԽՖՍՀ, ԽՍՀՄ), ռուս ֆուտբոլիստ, «Իրտիշ» ակումբի կիսապաշտպան։


== Կարիերա ==
Օմսկի «Մոլնիա» դպրոցի սան է։
2003 թվականին տեղափոխվել է Յարոսլավլի «Շիննիկ» ակումբ, բայց թիմի հիմնական կազմում ոչ մի անգամ չի հայտնվել, իսկ մեկ տարի հետո միացել է Մոսկվայի «Սպարտակ» ակումբին։ «Սպարտակի» կազմում 2004 մրցաշրջանում անցկացրել է 10 խաղ Ռուսաստանի առաջնությունում, 1 խաղ Ռուսաստանի գավաթի խաղարկությունում, ինչպես նաև Ինտերտոտոյի գավաթի խաղարկությունում մասնակցել է 5 խաղի և խփել 1 գոլ։
2005 թվականին հանդես է եկել Մոսկվայի «Սպարտակի» ֆարմ-ակումբում՝ Չելյաբինսկի «Սպարտակում»՝ առաջին դիվիզիոնում անցկացնելով 25 խաղ և խփել 2 գոլ։
2006 թվականին վարձավճարով տեղափոխվել է Բելգորոդի «Սալյուտ-Էներգիա» ակումբ, որի կազմում առաջին դիվիզիոնում անցկացրել է 25 խաղ և խփել 2 գոլ։
2007 թվականին պայմանագիր է կնքել «Ալանիա» ակումբի հետ։ Վլադիկավկազի թիմում հանդես է եկել երկու մրցաշրջան, որից հետո վերադարձել է «Սալյուտ», որտեղ անցկացրել է մեկուկես տարի։
2010 թվականի ամռանը համալրել է «Կրասնոդար» ֆուտբոլային ակումբի կազմը, որտեղ անցկացրել է ընդամենը կես մրցաշրջան։
2010 թվականի դեկտեմբերի 29-ին պայմանագիր է կնքել Կրասնոյարսկի «Մետալուրգ-Կրասնոդար» ակումբի հետ։ Նորամուտային մրցաշրջանում Կրասնոյարսկի թիմի կազմում Լեշենկոն մասնակցել է ՖԱԼ առաջնության 40 խաղերի և աչքի է ընկել 7 գոլով։ 2012/13 մրցաշրջանում անցկացրել է 27 խաղ և խփել 3 գոլ ՖԱԼ առաջնությունում, իսկ 2013/14 մրցաշրջանում՝ 21 խաղ և 6 գոլ։


== Վիճակագրություն ==
2013/14 մրցաշրջանի վերջ-ի դրությամբ


== Ծանոթագրություններ ==


== Արտաքին հղումներ ==
Ֆուտբոլիստի էջը(ռուս.) «Կրասնոդարի» պաշտոնական կայքում
[1]Ֆուտբոլիստի էջը(ռուս.) Sportbox.ru կայքում
Կելհայմ (շրջան)

Անվան այլ կիրառումների համար տե՛ս՝ Կելհայմ (այլ կիրառումներ)Կելհայմ  (գերմ.՝ Landkreis Kelheim), շրջան Գերմանիայում։ Շրջանի կենտրոնն է Կելհայմ քաղաքը։ Զբաղեցնում է 1.066,89 կմ2։ Բնակչությունը 113 286 մարդ է։ Բնակչության խտությունը 106 մարդ/կմ2։
Շրջանի պաշտոնական կոդը 09 2 73 է։ Շրջանում 24 համայնք կա։


== Ծանոթագրություններ ==
Գրադովկա (գյուղ, Վեսելինովոյի շրջան)

Գրադովկա (ուկրաիներեն՝ Градівка), գյուղ Ուկրաինայի Նիկոլաևի մարզի Վեսելինովոյի շրջանում։ Հիմնադրվել է 1802 թվականին։
2001 թվականի տվյալներով Գրադովկա գյուղում բնակվում էր 546 մարդ։ Բնակավայրը զբաղեցնում է 1198 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էդվին Արմսթրոնգ

Էդվին Արմսթրոնգ (անգլ.՝ Edwin Howard Armstrong, դեկտեմբերի 18, 1890(1890-12-18)[…], Նյու Յորք շրջան, Նյու Յորք, Նյու Յորք, ԱՄՆ - փետրվարի 1, 1954(1954-02-01) կամ հունվարի 31, 1954(1954-01-31), Նյու Յորք, Նյու Յորք, ԱՄՆ), ամերիկացի ռադիոինժեներ և գյուտարար։   


== Կենսագրություն ==
Ծնվել է Նյու Յորքում, ավարտել է Կոլումբիայի համալսարանը, որտեղ հետագայում պրոֆեսորի պաշտոն է զբաղեցրել։    
Նա պատմության մեջ է մտել որպես ռադիոընդունիչների ամենակարևոր` վերականգնողական, գերվերականգնվող և գերհերերոդին տեսակների գյուտարար։ Նա նաև առաջինն էր, ով առաջարկել էր օգտագործել հաճախականության մոդուլյացիան ռադիոկապերում։   
Կյանքն ավարտել է ինքնասպանությամբ, 1954 թվականի հունվարի 31-ի լույսի փետրվարի 1-ի գիշերը` դուրս ցատկելով 13-րդ հարկի իր բնակարանի պատուհանից։ Ինքնասպանության պատճառը եղել էր ծանր դեպրեսիան, որն առաջացել էր ամերիկյան խոշոր ընկերությունների հետ երկար տարիներ վեճերի արդյունքում` դրանց կողմից իր գյուտերի արտոնագրման համար։


== Մրցանակներ ==
IEEE-ի պատվո մեդալ (1917 թվական)
Էգլեստոնի մեդալ (1939 թվական)
Հոլլիի մեդալ (1940 թվական)
Ֆրանկլինի մեդալ (1941 թվական)
Էդիսոնի մեդալ (1942 թվական)
Ջոն Սքոթի մեդալ (1942 թվական)
Վաշինգտոնի մրցանակ (1951 թվական)
Հետմահու ընտրվել է Հեռահաղորդակցության միջազգային միության պանթեոն, այնպիսի գիտնականների հետ, ինչպիսիք են Անդրե Մարի Ամպերը, Ալեքսանդր Բելլին, Մայքլ Ֆարադեյը և Գուլիելմո Մարկոնին։


== Ծանոթագրություններ ==


== Արտաքին հղումներ ==
Поляков В. Т. W2XMN — Сильная Рука. //CQ-QRP, 2008, № 21
Самохин В. П., Киндяков Б. М. Памяти Эдвина Армстронга (18.12.1890—31.01.1954) // Наука и образование. — 2014.
Յոհան Մորից Նասաու Զիգենցի

Յոհան Մորից Նասաու Զիգենցի (գերմ.՝ Johann Moritz Fürst von Nassau-Siegen, հունիսի 17, 1604(1604-06-17), Դիլենբուրգ, Լան Դիլ, Giessen Government Region, Հեսսեն, Գերմանիա - դեկտեմբերի 20, 1679(1679-12-20), Բեդբուրգ Հաու, Kleve, Դյուսելդորֆ, Գերմանիա), կոմս, Միացյալ Նահանգների Հանրապետության ֆելդմարշալ, մականունը՝ «Բրազիլացի»։


== Վաղ տարիներ Եվրոպայում ==
Յոհան Մորից Նասաու Զիգենցին Նասաուի տան ներկայացուցիչ էր։ Ծնվել է Դիլենբուրգի տոհմական տանը։ Որպես ընտանիքի փոքր Մորիցը հույս չուներ տիրանալ հայրենաժառանգ կալվածքներին։ Լինելով Վիլհելմ Օրանացու թոռական զարմիկը, նա 1621 թվականին ընդունվել է հոլանդական բանակ, որտեղ ծառայել է իր զարմիկ՝ Ֆրեդերիկ Հենրիխ Օրանացու ղեկավարությամբ։ 1626 թվականին աչքի է ընկել Հերտոգենբոսի ճակատամարտում։


== Հոլանդական Բրազիլիայի կառավարիչ ==
1636 թվականին Ֆրեդերիկ Հենրիխ Օրանացու հանձնարարականով Յոհան Մորիցը նշանակվել է Հոլանդական Բրազիլիայի կառավարիչ։ Հաջորդ տարվա սկզբին նա ժամանում է Ռեսիֆի և կարճ ժամանակ անց հոլանդական հողերը ընդարձակում է Սերժիպիից մինչև Սան Լուիս։ Նրա ղեկավարությամբ հոլանդացիները պորտուգալացիներից խլել են Սան Տոմե կղզին, Սան Ժորժի դա Մինա ամրոցը Ոսկե ափին և Լուանդա քաղաքը։
Բրազիլիայի կառավարման տարիներին Յոհան Մորիցը դարձրել է Միացյալ նահանգների հանրապետության ամենահարուստ անձանցից մեկը։ Նա Ռեսիֆում կառուցել է նոր քաղաք, որն իր պատվին անվանվել է Մաուրիցստադ, իսկ Հաագայում Բինենհոֆին կից կառուցել է իր Մաուրիցհեյս առանձանատունը։ Բանաստեղծ Կասպար Բարլեուսը լատիներենով գովերգել է Մորիցի նվաճումները։ Այնուամենայնիվ նրա վատնողությունը և նվաճողական հավակնոտ ծրագրերը անհանգստացրել են Վեստ հնդկական ընկերության ղեկավարությանը։ 1644 թվականին, Չիլի կատարած անհաջող արշավից հետո նա ետ է կանչվել Եվրոպա։


== Վերադարձ Եվրոպա ==
Նասաու Զիգենը մտադրություն ուներ մասանակցել Երեսնամյա պատերազմին, բայց այն շուտով ավարտվել է, և նա ընդունել է Բրանդենբուրգի կուրֆյուրստի առաջարկը՝ դառնալ Յուլիխ Կլեվե Բերգեի փոխարքա։ Նա դարձել է Սուրբ Հովհաննեսի ուխտի կոմանդոր և 1652 թվականին արժանացել է կայսերական իշխանի (ֆյուրստ) տիտղոսի։

1661 թվականին Յոհան Մորիցը կնքել է պաշտպանական միություն Անգլիայի և Բրանդենբուրգի միջև։ Երբ սկսել է Երկրորդ անգլո-հոլանդական պատերազմը, նա վերադարձել ծառայության հոլանդական բանակ և ետ է մղել Մյունստերի եպիսկոպոս Քրիստոֆոր Բերնգարդ ֆոն Գալենի հարձակումը։ 1672-1674 թվականներին պայքարել է Լյուդովիկոս XIV-ի դեմ։ Հատկապես աչքի է ընկել Սենեֆեի ճակատամարտի ժամանակ։
Նասաու Զիգենցի իշխանը ամուրի էր, և ժառանգներ չուներ։ Կյանքի վերջին տարիները ապրել է Կլևում։ Հայտնի բախտախնդիր Կարլ Նասաու Զիգենը համարել է իրեն Յոհան Մորիցի եղբոր ժառանգ։


== Հիշատակ ==
Յոհան Մորից Նասաու Զիգենցու Հաագայի դղյակում 1822 թվականից պատկերասրահ է, որը կոչվում է Մաուրիցհեյս։
Բրազիլացի Պաուլո Սետուբալը Մորիցի մասին պատմական վեպ է գրել։


== Գրականություն ==
Нассау-Зиген, Иоганн Мориц // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.
Nassau-Siegen, John Maurice, Prince of, Appletons' Cyclopædia of American Biography disclaimer., Edition of 1900


== Ծանոթագրություններ ==
Սթիվեն Ցուբեր

Սթիվեն Ցուբեր (գերմ.՝ Steven Zuber, օգոստոսի 17, 1991(1991-08-17), Վինտերտուր, Ցյուրիխ, Շվեյցարիա), շվեյցարացի ֆուտբոլիստ, կիսապաշտպան։ Հանդես է գալիս գերմանական «Հոֆֆենհայմի» կազմում։


== Ակումբային կարիերա ==


=== «Գրասհոպպեր» ===
Ցուբերը իր կարիերան սկսել է շվեյցարիական «Գրասհոպպեր»-ի կազմում։ Թիմի կազմում իր դեբյուտը Սթիվենը նշել է 2008 թվականի հուլիսի 12-ին՝ Ինտերտոտոյի գավաթի խաղարկության շրջանակներում կայացած «Բեսայի» դեմ խաղում։
2013 թվականին Սթիվեն Ցուբերը թիմի կազմում դարձել է Շվեյցարիայի գավաթակիր։


=== «ԲԿՄԱ» ===
2013 թվականի հուլիսի 5-ին Ցուբերը տեղափոխվել է ռուսական «ԲԿՄԱ»։ Նա թիմի հետ կնքել է 5-ամյա պայմանագիր։
Թիմի կազմում Սթիվենը իր դեբյուտը նշել է 2013 թվականի հուլիսի 13-ին՝ «Զենիթի» դեմ սուպերգավաթային խաղում, որում մոսկովյան ակումբը հաղթել է 3-0 հաշվով։ 2013/14 մրցաշրջանի արդյունքում Սթիվեն Ցուբերը մասնակցել է 27 հանդիպման՝ դառնալով 1 գոլի հեղինակ։
Ցուբերը թիմի կազմում հռչակվել է Ռուսաստանի չեմպիոն և սուպերգավաթակիր։


=== «Հոֆֆենհայմ» ===
2014 թվականի օգոստոսի 14-ին Սթիվեն Ցուբերը տեափոխվել է գերմանական «Հոֆֆենհայմ»։ Սթիվենը թիմի հետ կնքել է 4-ամյա պայմանագիր, և ըստ այդ պայմանագրի նրա հրաժարագինը կազմում է 3.5 միլիոն եվրո։


== Միջազգային կարիերա ==
2012 թվականյին Շվեյցարիայի օլիմպիական հավաքականի կազմում մասնակցել է Օլիմպիական խաղերին։


== Ձեռքբերումներ ==
Շվեյցարրիայի գավաթակիր - 2013
Ռուսաստանի չեմպիոն - 2013/14
Ռուսաստանի սուպերգավաթակիր - 2013, 2014


== Ծանոթագրություններ ==


== Արտաքին հղումներ ==
Ցուբերի պաշտոնական կայքը Archived 2013-07-25 at the Wayback Machine.
Ցուբերի պաշտոնական Տվիտերի էջը
Ցուբերի պաշտոնական Ինստագրամի էջը
Ցուբերը transfermarkt-ում
Ցուբերը soccerbase.com-ում
Ցուբերը WhoScored.com կայքում
Ցուբերը Հոֆենհայմի պաշտոնական կայքում Archived 2016-04-23 at the Wayback Machine.
Ցուբերը ՈՒԵՖԱ-ի պաշտոնական կայքում
Դելեքլիթաշ

Դելեքլիթաշ, լեռնագագաթ Թուրքիայի Արդվինի մարզում, Պոնտական համակարգի արևելյան մասում, Արտանուջ քաղաքից մոտ 17 կմ հարավ֊արևելք։ Բարձրությունը 2647 մետր։


== Ծանոթագրություններ ==
(8369) Միյատա

(8369) Միյատա (անգլ.՝ Miyata), աստերոիդ աստերոիդների հիմնական գոտում։ Հայտնաբերվել է 1991 թվականի ապրիլի 8-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,564206 ա. մ., առավելագույնը մոտենում է 2,2509 ա. մ. հեռավորության վրա և հեռանում 2,8775 ա. մ.։ Արեգակի շուրջ մեկ ամբողջական պտույտ է կատարում 1499,78 երկրային օրվա ընթացքում, իր ուղեծրով շարժվելով միջինում 0,240035 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,6° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8369) Միյատա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կուարոնա

Կուարոնա (իտալերեն՝ Quarona), կոմունա Իտալիայում, Պիեմոնտ մարզում։ Մտնում է Վերչելիի գավառի կազմի մեջ։ Զբաղեցնում է 15 կմ² տարածք։ Բնակչությունը 2008 թվականի տվյալներով 4552 մարդ է։ Բնակչության խտությունը կազմում է՝ 283 մարդ/կմ²։ Փոստային ինդեքս՝ 13017։ Հեռախոսային կոդը՝ 0163։


== Ժողովրդագրություն ==
Բնակչության դինամիկա
Լիսկա

Լիսկա (ռուս.՝ Лиска), գետ Ռուսաստանում, հոսում է Վոլգոգրադի մարզում։ Գետի երկարությունը 106 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Տերսա գետն է, գետի ենթաավազանը Խյոպրա և Հյուսիսային Դոնցա գետերն են։ Գետավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը - 05010300912107000010042
Հիդրոլոգիական ուսումնասիրությունների կոդը - 107001004
Ավազանի կոդը - 05.01.03.009
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ասալ ալ-Վարդի շրջան

Ասալ ալ-Վարդի շրջան (արաբ․՝ ناحية عسال الورد‎‎), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի հարավում՝ Ռիֆ Դիմաշկ մարզում։ Հանդիսանում է Ալ-Յաբրուդի գավառի երկու շրջաններից մեկը։
Վարչական կենտրոնն Ասալ ալ-Վարդ քաղաքն է։ 2004 թվականի տվյալներով բնակչությունը կազմել 8,766 մարդ։ Քաղաքն ու շրջակա ավանները կազմում են 258.76 քառ. կմ տարածք։
Ունի 3 գյուղ և ավան

Ասալ ալ-Վարդ (արաբ․՝ عسال الورد‎‎), բնակչություն, 8,812
Ալ-Ջեբբա (արաբ․՝ الجبة‎‎), բնակչություն, 2,829
Վադի ալ-Նաաիմ (արաբ․՝ وادي النعيم‎‎), բնակչություն, 125


== Ծանոթագրություններ ==
Պոլիբիոս

Պոլիբիոս (հին հունարեն՝ Πολύβιος, լատ.՝ Polybius մ.թ.ա. 201 թ․, Մեգալոպոլ, Արկադիա - մ.թ.ա. 120 թ․), հույն պատմիչ, պետական գործիչ և զորավար, 40 գրքից բաղկացած «Ընդհանուր պատմության» հեղինակ։ Աշխատությունից լրիվ պահպանվել են առաջին հինգ գրքերը, մյուսները հասել են հատվածաբար։ Իր աշխատությունը Պոլիբիոսը սկսում է Իտալիայից մ.թ.ա. 272 թ. Պյուրոսի հեռանալուց հետո տեղի ունեցած անցքերով ու ավարտվում մ.թ.ա. 146 թ. Կարթագենի և Կորնթոսի կործանմամբ ու Հռոմին Հունաստանի ենթարկումով։
Չեչերեկ

Չեչերեկ կամ Ճալա (Ճաճարակ, վրաց.` ჭაჭარაქი - Ճաճարաքի), հայաբնակ գյուղ Վրաստանի Սամցխե-Ջավախք մարզի Ախալցխայի շրջանում, Ախալցխայից 3 կմ հարավ-արևելք, Կուր և Փոցխով գետերի միախառնման վայրից ոչ հեռու։ Գտնվում է ծովի մակարդակից 1000 մ բարձրության վրա։


== Բնակչությունը ==
Համաձայն 2002 թվականի տվյալների, գյուղն ուներ 420 բնակիչ, հիմնականում հայեր, իսկ 2014 թվականին գյուղում ապրում էր 395 մարդ, ովքեր զբաղվում էին պտղաբուծությամբ և անասնապահությամբ։ Գյուղն ունի դպրոց, ակումբ և հիվանդանոց։


== Պատմությունը ==
Գյուղի բնակիչների նախնիները եկել են Էրզրումի նահանգից` 1828 թվականին։ Գյուղում պահպանվել է միջնադարյան եկեղեցին։


== Ծանոթագրություններ ==
Ռեֆրոնտոլո

Ռեֆրոնտոլո (իտալերեն՝ Refrontolo), կոմունա Իտալիայում։ Գտնվում է Վենետո մարզի Տրևիզո գավառում։
Բնակչությունը կազմում է 1804 մարդ, խտությունը՝ 139 մարդ/կմ²։ Զբաղեցնում է 13 կմ² մակերես։ Փոստային ինդեքս՝ 31020, հեռախոսային կոդ՝ 0438։


== Ծանոթագրություններ ==
Լոզովայա (գյուղ, Բոգոդուխովի շրջան)

Անվան այլ կիրառումների համար տե՛ս՝ ԼոզովայաԼոզովայա (ուկրաիներեն՝ Лозова), գյուղ Ուկրաինայի Խարկովի մարզի Բոգոդուխովի շրջանում։ Հիմնադրվել է 1665 թվականին։
2001 թվականի տվյալներով Լոզովայա գյուղում բնակվում էր 394 մարդ։ Բնակավայրը զբաղեցնում է 0,89 կմ² տարածք։ Բնակչության խտությունը կազմում էր 442,7 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
GeGeGe no Kitarou

GeGeGe no Kitarou (ճապ.՝ ゲゲゲのの, հայտնի է նաև որպես Հակաբա Կիտարու (ճապ.՝ 墓場鬼太郎, բառացիորեն` «Կիտարոն գերեզմանոցից») մանգա, որը գրվել է Սիգերու Միդզուկիի կողմից։ 1960-1969 թվականներին հրատարակվել է Շոնեն ամսագրում։ «Կոդանսյա» հրատարակչության կողմից տանկոբոնների ձևաչափով 9 հատոր է թողարկվել։


== Պատմություն ==
Կիտարոյի կերպարը հայտնվել է 1933 թվականին սցենարիստ Մասամի Իտոյի (ճապ.՝ 伊藤正美) և նկարիչ Կեյո Տացումի (ճապ.՝ 辰巳恵洋) հեղինակների ստեղծագործություններում։ Այնուամենայնիվ, Միդզուկին զգալիորեն զարգացրեց ինչպես հենց կերպարը, այնպես էլ նրա մասին պատմվածքների աշխարհը։ Սկզբում Կիտարոյի մասին պատմությունները մռայլ էին, իսկ տղան մարդկանց պաշտպանում էր հրեշներից։ Միդզուկին նաև Կամիշիբա թատրոնի համար ստեղծեց մի քանի պատմություններ կապված Կիտարոյի հետ։ Նրանք մանգայի տեսքով հայտնվեցին 1960 թվականին , սակայն տարբեր պատճառներով, հիմնականում՝ ֆինանսական, սերիալի չվերածվեցին։ 1965 թվականի օգոստոսին Շոնեն ամսագիրը սկսեց ամսական կտրվածքով հրատարակել «Կիտարոն գերեզմանոցից» (ճապ.՝ 墓場鬼太郎 Հակաբա Կումարո) մանգան։


== Էկրանավորում ==
Մանգայի սյուժեի համաձայն՝ ստեղծվել են 7 անիմե սերիաներ, մի քանի անիմացիոն ֆիլմեր, երկու խաղարկային կինո և մի քանի խաղեր։
Հատկանշական է, որ քառասուն տարի թողարկված բոլոր անիմե սերիալները նկարահանվում են «Toei Animation»-ի կողմից և հեռարձակվում «Fuji Television» ցանցով։
Սերիալներից մեկը հեռարձակվել է 2008 թվականին «Fuji TV-ի noitaminA» ծրագրային բլոկով։ Այս ադապտացիան բացվում է «Mononoke Dance» (ճապ.՝ モノノケダンス) երգով, և փակվում է Շոկո Նակագավայի «Snow Tears» երաժշտական ստեղծագործությամբ։ 


== Կերպարներ ==
Կիտարո (ճապ.՝ 鬼太郎)՝ Յուկայ, գերեզմանոցում ծնված տղա։ Վերջինն իր տեսակի մեջ։ Մի աչքանի (մազափունջը ծածկում է դատարկ աչքը)։ Նրա բոլոր հագուստները հզոր կախարդական արտեֆակտներ են։ Սեյու՝ Մասակո Նոձավա։
Մեդամա-Օյադզի (ճապ.՝ 目玉のおやじ Մեբամա բայց Օյաջի) ՝Կիտարոյի հայրը։ Մարմնավորվել է իր ակնագնդում և ունի ձեռքերով և ոտքերով աչքի տեսք։ Սեյու` Իսամու Տանոնակա։
Օտոկո Նադզումի (ճապ.՝  ねずみ男)՝ Կիտարոյի ընկերը՝ կես մարդ, կես առնետ։ Սեյու` Օցուկա Տիկաո։
Մուսումե Նեկո (ճապ.՝ 猫娘 / ねこ娘)՝ Կատու աղջիկ, որը բարկանալիս վերածվում էր սարսափելի հրեշի։ Սեյու` Նանա Յամագուտի։
Բաբա Սունակակե (ճապ.՝ 砂かけ婆)՝ Ծեր կին յուկայ, ով խորհուրդ է տալիս Կիտարոյին և նրա ընկերներին։
Կոնակի-Դզիդզի (ճապ.՝ 子泣き爺)՝ Ցրված ծերունի յուկայ։ Սեյու` Իտիրո Նագամ։
Իտտան-Մոմեն (ճապ.՝ 反木綿)՝ Թռչող յուկայ, Կիտարոյի և իր ընկերների մեքենան։ Սեյու՝ Կոսեյ Տոմիտա։
Նուռիկաբե (ճապ.՝ ぬりかべ)՝ «Պատի նման» մեծ յուկայ, որն անընդհատ քնկոտ տեսք ունի։ Սեյու՝ Յոնեհիկո Կիտագավա։


== Ծանոթագրություններ ==


== Գրականություն ==
Екатерина Рябова. Основоположник жанра «ёкай манги» — Мидзуки Сигэру // Изотекст : Сборник материалов III Конференции исследователей рисованных историй 4 апреля 2018 г. / Сост. А. И. Кунин, Ю. А. Магера. — М. : Российская государственная библиотека для молодёжи, 2018. — С. 93—114. — 200 с. — ISBN 978-5-9909991-5-2.


== Արտաքին հղումներ ==
Պաշտոնական կայք (արխիվացված)։(ճապոներեն)
Անիմե Hakaba Kitarou-ի մասին տեղեկություններ Toei Animation-ի կայքում։(ճապոներեն)
Անիմե Hakaba Kitarou-ի մասին տեղեկություններ Fuji TV-ի կայքում։(ճապոներեն)
Writing on the Wall (երգ)

«Writing on the Wall», ամերիկացի ռեփերներ French Montana-ի, Post Malone-ի, Քարդի Բիի և ճամայկացի պրոդյուսեր և երգիչ Rvssian-ի երգը, որը թողարկվել է որպես նրա երրորդ ստուդիական Montana ալբոմի առաջատար սինգլ։


== Նախապատմություն ==
Ֆրենչ Մոնտանան առաջին անգամ անոնսացրել է երգը 2019 թվականի ապրիլին՝ Beats 1 հեռուստաալիքի հաղորդավար Զեյն Լոուին տրված հարցազրույցում և ասել է, որ ալբոմը՝ «96%-ով պատրաստ է» և այն, որ երգը Post Malone-ի և Քարդի Բիի հետ է Montana further discussed the track in a May 2019 interview with Entertainment Weekly.:


== Պրոմո ==
Ֆրենչ Մոնտանան հրապարակել է տեսահոլովակի մոնտաժին մի հատված՝ իր սոցիալական կայքէջերով սեպտեմբերի 26-ին, երգը թողարկվել է հաջորդ օրը։


== Հիթ-շքերթներ ==


== Թողարկման պատմություն ==


== Ծանոթագրություններ ==
Ապոլլոն (թիթեռ)

Ապոլլոն (լատ.՝ Parnassius apollo), առագաստաթիթեռների ընտանիքին պատկանող խոշոր և գեղեցիկ թիթեռ, որը գրանցված է Հայաստանի Հանրապետության Կարմիր գրքում։ Հայաստանում հանդիպում է Սյունիքի և Կոտայքի մարզերում։


== Արտաքին կառուցվածք ==
Թևերի բացվածքը 70-90 մմ է։ Թևերն սպիտակ են, արտաքին եզրը՝ թեփուկազուրկ և ապակենման թափանցիկ։ Արտաքին թևերի վրա կան տարբեր մեծության 5 սև պտեր, հետին թևերի վրա՝ 2 խոշոր կարմիր պտեր՝ սև օղակով և սպիտակ միջուկներով, թևերի անկյունային մասում՝ նույն տիպի աչքանման պտեր ավելի փոքր և միմյանց կպած։ Սև թրթուրի մեջքային մասը ավելի մուգ երկայնական գծով է։

		
		
		


== Սննդառություն ==
Սնվում է թանթռնիկի տերևներով։


== Բազմացում և զարգացում ==
Ձմեռում է թրթուրը, որը տարեկան տալիս է 1 սերունդ։ Թիթեռի թռիչքը սկսվում է հունիս-օգոստոսին։ Բնակվում է ասեղնատերևների թավուտներում, անտառեզրերին և քարքարոտ լեռնալանջերին։ Նվազող տեսակ է։


== Տարածվածություն ==
Տարածված է Եվրոպայում, դեպի արևելք և հարավ-արևելք` մինչև Հարավային Սիբիրում, Մոնղոլիայում, Տյան Շանում, Փոքր Ասիայում, Կովկասում և Անդրկովկասում։ Հայաստանում հայտնի է Գեղարքունիքի (քաղաք Սևան, գյուղ Սեմյոնովկա), Տավուշի (քաղաք Դիլիջան), Կոտայքի (Հանքավան, Արզական, Ծաղկաձոր), Վայոց ձորի (Ջերմուկ քաղաք, Գնիշիկ գյուղի շրջակայք), Սյունիքի (Լիճք, Շիշկերտ գյուղերի շրջակայք, քաղաք Քաջարան, Փխրուտ լքված գյուղ) մարզերից և Արայի լեռից։


== Պահպանություն ==
Բնության պահպանության միջազգային միության Կարմիր ցուցակի չափորոշիչներով գնահատվում է որպես խոցելի տեսակ, որը ընդգրկված է Բեռնի կոնվենցիայի Հավելված II–ում։
Թվաքանակը բավականաչափ բարձր է, իսկ մարդու գործունեությամբ չվնասված վայրերում բավական բարվոք է։
Վտանգման հիմնական գործոններն են ինքնաթիռների միջոցով անտառային տարածքների մշակումը թունաքիմիկատներով և անասունների գերարածեցմամբ պայմանավորված էկոհամակարգերի դեգրադացումը։
Պահպանվում է «Շիկահող» պետական արգելոցում և «Դիլիջան», «Սևան» ու «Արևիկ» ազգային պարկերում, ինչպես նաև մի շարք անտառային արգելավայրերում։


== Ծանոթագրություններ ==
Քվեդա Ծիփլավակե

Քվեդա Ծիփլավակե (վրաց.՝ ქვედა წიფლავაკე), գյուղ Վրաստանում։ Գտնվում է Իմերեթի մարզի Զեստափոնի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 280 մարդ։


== Ծանոթագրություններ ==
Թայթո (հատուկ քաղաք)

Թայթո (ճապ.՝ 台東区), Տոկիոյի հատուկ շրջաններից մեկը։ Գտնվում է Տոկիոյի արևելքում։ Զբաղեցնում է 10,08 կմ² մակերես տարածք։ 2014 թվականի օգոստոսի 1-ի տվյալներով բնակչությունը կազմում է 168 909 մարդ, բնակչության խտությունը՝ 16,745 մարդ/կմ²։
Յորգոս Սամարաս

Յորգոս (Գեորգիոս) Սամարաս (հուն․՝ Γεώργιος Σαμαράς, փետրվարի 21, 1985(1985-02-21), Հերակլիոն), հույն ֆուտբոլիստ է, խաղում է West Bromwich Albion-ում և Հունաստանի ազգային հավաքականում։


== Կենսագրություն ==
Ծնվել է հունական Կրետե կղզու մայրաքաղաք Հերակլիոնում։ 
Սկզբում խաղացել է տեղի ֆուտբոլային ակումբում, 2001 թ. իր հոր՝ Իոանիս Սամարասի հետ տեղափոխվել է Նիդերլանդներ և 2003/04 խաղաշրջանից սկսել է խաղալ Հերենվեն քաղաքի թիմում։ 2006 թ. 6 միլիոն ֆունտով Սամարասին ձեռք է բերում Անգլիայի պրեմիեր-լիգայի «Մանչեսթեր Սիթին»։
2008 թ. հունվարի 28-ից նրան մինչև խաղաշրջանի ավարտը վարձում է շոտլանդական «Սելթիկը», որտեղ Սամարասը խաղում է 9 համարի տակ.։ Վարձով խաղալու ընթացքում 21 խաղում խփում է 6 գնդակ։ Հուլիսի 15-ին «Սելթիկի» հետ կնքում է 1.5մլն. ֆունտի երեք տարվա պայմանագիր։
2014 թ. օգոստոսի 22-ին Սամարասը տեղափոխվում է անգլիական "Ուեսթ Բրոմուիչ Ալբիոն", ստորագրելով երկու տարվա պայմանագիր։


== Հունաստանի հավաքական ==
Սամարասը կարող էր խաղալ Ավստրալիայի հավաքականում։ Նրա հայրը ծնվել էր Մելբուրնում, սակայն 13 տարեկանում տեղափոխվել էր Հունաստան և խաղացել էր Կրետեի ՕՖԻ, Պանաթինաիկոս ակումբներում, ինչպես նաև՝ Հունաստանի հավաքականի կազմում։ Բացի դա, նույնպես Յորգոս անունով նրա պապը եղել է Հարավային Մելբուրնի ֆուտբոլային ակումբի հիմնադիրներից մեկը։ Չնայած դրան, որպես հավաքական Սամարասն ընտրել է իր ծննդյան երկիրը։
Հունաստանի հավաքականում իր առաջին խաղն անց է կացրել 21 տարեկան դառնալուց անմիջապես հետո, 2006 թ. փետրվարի 28-ին, Բելարուսի հավաքականի հետ կայացած ընկերական խաղում և խփել է այդ խաղի միակ գոլը։


== Միջազգային խաղերում խփած գոլերը ==


== Ծանոթագրություններ ==


== Արտաքին հղումներ ==
http://www.gsamaras.com Յորգոս Սամարաս. պաշտոնական կայք
Ցուցանիշները soccerbase.com կայքում (անգլ.)
Գևորգ Գրիգորյան

Անվան այլ կիրառումների համար տե՛ս՝ Գևորգ Գրիգորյան (այլ կիրառումներ)Գևորգ Վահանի Գրիգորյան (հունվարի 21, 1951(1951-01-21), Երևան, Հայկական ԽՍՀ, ԽՍՀՄ), հայ վիրաբույժ։ «Սպիտակ» փրկարարական ջոկատի անդամ (1989)։ Բժշկական ծառայության պահեստի ավագ լեյտենանտ (1980)։


== Կենսագրություն ==
Ավարտել է Տոմսկի (Ռուսաստան) բժշկական ինստիտուտը (1979)։ 1970-1972 թվականներին ծառայել է ԽՍՀՄ Զինված ուժերում։ 1979-1986 թվականներին աշխատել է Կրասնոյաակի եկրամասում (Ռուսաստան), 1986 թվականից՝ Երևանի) «Էրեբունի» բժշկական կենտրոնում։
1988 թվականի դեկտեմբերի 7-ի Սպիտակի երկրաշարժի ժամանակ մասնակցել է աղետի գոտում։ Փրկարարական աշխատանքներին, 1989-1991 թվականներին Գետաշենի ենթաշրջանի, Հադրութի, Մարտակերտի շրջանների ինքնապաշտպանական ազատագրական մարտերին։ Աշխատել է Չլդրանի, Դրմբոնի, Առաջաձորի, Ֆիզուլիի ռազմադաշտային շարժական հրապիտալներում՝ բուժօգնություն ցույց տվել հարյուրավոր վիրավոր ազատամարտիկների և խաղաղ բնակիչների։
1991 թվականի մայիսի 7-ին ԽՍՀՄ ՆԳ զինվորներին աջակցությամբ Ադրբեջանի ՄՀՆՋ-ականներ Գևորգին Հակոբքյոխվյանի և Խաչատրյանի հետ պատանդել են, տեղափոխել Կիրովաբադի բանտ, ենթարկել կտտանքների։ Ազատվել է Կարմիր խաչի ընկերությունների, միջազգային հասարակական կազմակերպությունների, անհատական գործիչների միջամտությամբ։


== Պարգևներ ==
Պարգևատրվել է ՀՀ «Մխիթար Հերացի» մեդալով, ԼՂՀ «Մայրական երախտագիտություն Արցախի քաջորդիներին» հուշամեդալով, «Մարտական ծառայության համար» մեդալ։
(7655) Ադամռիես

(7655) Ադամռիես (անգլ.՝ Adamries), աստերոիդ աստերոիդների հիմնական գոտում։ Հայտնաբերվել է 1991 թվականի դեկտեմբերի 28-ին Ֆրեյմուտ Բորնգենի կողմից Տաուտենբուրգում։
Միջին հեռավորությունը Արեգակից կազմում է 2,416926 ա. մ., առավելագույնը մոտենում է 2,0847 ա. մ. հեռավորության վրա և հեռանում 2,7491 ա. մ.։ Արեգակի շուրջ մեկ ամբողջական պտույտ է կատարում 1372,44 երկրային օրվա ընթացքում, իր ուղեծրով շարժվելով միջինում 0,262307 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,02° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7655) Ադամռիես աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լյուդմիլա Պայդուշակովա

Լյուդմիլա Պայդուշակովա (սլովակ.՝ Ľudmila Pajdušáková), հունիսի 29, 1916(1916-06-29), Ռադոշովցե, Skalica District, Տրնավայի երկրամաս, Սլովակիա - հոկտեմբերի 6, 1979(1979-10-06), Վիսոկե Տատրի, Poprad District, Պրեշովյան շրջան, Սլովակիա), սլովակ աստղագետ։
Լյուդմիլա Պայդուշակովայի  գործունեության հիմնական ոլորտը արեգակնային աստղագիտությունն է, մասնավորապես արևային ցիկլի 11-ամյա բնութագրերը, արեգակնային պսակի ասիմետրիայի բնույթը և այլն։ Բացահայտել է նաև 5 գիսաստղեր՝ կարճ Հոնդա - Մրկոս - Պայդուշակովա և երկարաժամկետ C/1946 K1 (Պայդուշակովա - Ռոտբարտ - Վեբեր), C/1948 E1 (Պայդուշակովա - Մրկոս), C/1951 C1 (Պայդուշակովա), C/1953 X1 (Պայդուշակովա)։

30. 5. 1946 ... 1946 d ... 1946 II Pajdušáková–Rotbart–Weber
13. 3. 1948 ... 1948 d ... 1948 V Pajdušáková–Mrkos
6. 12. 1948 ... 1948 n ... 1948 XII P/Honda–Mrkos–Pajdušáková
4. 2. 1951 ... 1951 a ... 1951 II Pajdušáková
3. 12. 1953 ... 1953 h ... 1954 II PajdušákováԱշխատել է Սկալնատե Պլեսոյի աստղադիտարանում (Վիսոկե Տատրի, Սլովակիա), 1958-1979 թվականներին եղել է աստղադիտարանի 3-րդ տնօրենը։ 1962-1974 թվականներին եղել է Սլովակիայի աստղագիտական ընկերության (Slovenská astronomická spoločnosť pri SAV) նախագահը։
Հավանական է, որ Լյուդմիլա Պայդուշակովան ամուսնացած է եղել Անտոնին Մրկոսի հետ։ 1951 թվականին «Գիսաստղերի մասին գրառումներ» հոդվածում 
[PASP 63 (1951) 209] Լիլանդ Քանինհեմը, քննարկելով C/1951 C1 գիսաստղը, Լյուդմիլային դիմում է «օրիորդ Պայդուշակովա (տիկին Մրկոս)»։ Կան նաև Լյուդմիլա Պայդուշակովա Մրկոսի կողմից հրապարակված այլ գիտական փաստաթղթեր 1952-1958 ժամանակահատվածում։ Սակայն կենսագրական տվյալներում ոչ մի տեղ չի հիշատակվում այս ամուսնության մասին։


== Հիշատակ ==
«3636 Pajdušáková» աստերոիդը կոչվել է Լյուդմիլա Պայդուշակովայի անունով։


== Ծանոթագրություններ ==


== Արտաքին հղումներ ==
Slovenská astronomická spoločnosť pri SAV
Obituary - Ľ. Pajdušáková 1916-1979